כריס ווד

כריסטופר גרנט "כריס" ווד (באנגלית: Christopher Grant "Chris" Wood , נולד ב-7 בדצמבר 1991) הוא כדורגלן ניו זילנדי המשחק בנוטינגהאם פורסט ובנבחרת ניו זילנד בעמדת החלוץ.

==קריירת מועדונים==
לאחר שהרשים בליגה הניו זילנדית, ווד חתם באקדמיה של וסט ברומיץ' אלביון. לאחר שהרשים באקדמיה ובקבוצה המילואים של המועדון, באפריל הוא ערך את הופעת הבכורה שלו בקבוצה הבוגרת נגד פורטסמות'. בסיום העונה חתם במועדון לשנתיים עם אופציה לשנתיים נוספות במועדון. ב־15 בספטמבר 2009 הבקיע את שער הבכורה שלו בקבוצה בניצחון 1–3 נגד דונקסטר רוברס.

ב־24 בספטמבר 2010 ווד הושאל לבארנסלי ל־93 ימים. לאחר ששיחק 7 משחקים, הוא חזר לווסט ברומיץ'.

ב־19 בנובמבר 2010, ווד הושאל לברייטון אנד הוב אלביון עד ינואר . הוא ערך את הופעת הבכורה שלו נגד בריסטול סיטי, בה גם הבקיע את שער הבכורה שלו.

באוגוסט הושאל לברמינגהאם סיטי לחודש. הוא ערך את הופעת הבכורה שלו יום למחרת נגד דרבי קאונטי. ב־18 באוגוסט 2011 הוא ערך את הופעת הבכורה שלו במסגרת אירופית נגד נסיונאל מדיירה במסגרת מוקדמות הליגה האירופית. שבוע לאחר מכן, הוא הבקיע את השער הראשון שלו עבור ברמינגהאם בניצחון 0–3 במשחק השני נגד נסיונאל מדיירה. ב־11 בספטמבר, ווד הבקיע שלושער בניצחון נגד מילוול. לאחר שהרשים, תקופת ההשאלה שלו הוארכה עד ינואר .

בינואר חזר לווסט ברומיץ', אך התקשה להשתלב במועדון. לכן, הוא הושאל לבריסטול סיטי עד לסיום העונה.

ב־17 בספטמבר 2012 הושאל למילוול למשך חודשיים. הוא ערך את הופעת הבכורה שלו נגד קארדיף סיטי. ב־18 בנובמבר 2012, תקופת ההשאלה שלו הוארכה עד ינואר . באותו יום הבקיע את שער הניצחון נגד לידס יונייטד.

ב־27 בדצמבר 2012 הושאל ללסטר סיטי, המהלך יצא לפועל עם פתיחת חלון העברות בינואר . ב־1 בינואר 2013 ערך את הופעת הבכורה שלו נגד האדרספילד טאון בה גם הבקיע את שער הבכורה שלו. בסיום עונת חזר עם המועדון לפרמייר ליג. ב־16 באוגוסט 2014 הבקיע את שער השוויון נגד אברטון כאשר נכנס כמחליף. ב־27 בפברואר 2015 הושאל לאיפסוויץ' טאון מהצ'מפיונשיפ. ב־25 באפריל, לאחר חודשיים באיפסוויץ', חזר ללסטר כדי לסייע לקבוצה להימנע מירידת ליגה.

ב־1 ביולי 2015 חתם ווד בלידס יונייטד מהצ'מפיונשיפ לארבע שנים.

ב־21 באוגוסט 2017 חתם לארבע שנים בברנלי מהפרמייר ליג.

ב־13 בינואר 2022 חתם ווד לשנתיים וחצי בניוקאסל יונייטד, ועזב את ברנלי לאחר 4 וחצי שנים בהן כבש 49 שערי ליגה. את הופעת הבכורה בניוקאסל יונייטד ערך יומיים לאחר מכן בתיקו 1-1 עם ווטפורד. ב־10 במרץ כבש שער בכורה בניצחון 1–2 על סאות'המפטון.
ב-20 בינואר 2023 הושאל לנוטינגהאם פורסט.

==קריירה בינלאומית==
בצעירותו, ווד שיחק בנבחרת ניו זילנד עד גיל 17 והשתתף איתה בגביע העולם עד גיל 17 בשנת .

ב-3 ביוני 2009 הוא ערך את הופעת הבכורה שלו בנבחרת הבוגרת נגד , והוא השתתף עם הנבחרת בגביע הקונפדרציות 2009. ב-10 באוקטובר 2010 הוא הבקיע את שער הבכורה שלו בנבחרת בתיקו 1-1 נגד .

במרץ 2022 לאחר שהבקיע פעמיים במהלך הניצחון של ניו זילנד 4–0 על פיג'י במוקדמות מונדיאל 2022 בקטר, ווד הפך למלך שערי נבחרת ניו זילנד בכל הזמנים, ועקף את ווהן קובני שהחזיק בשיא מאז 2005.

==קישורים חיצוניים==

קטגוריה:כדורגלנים ניו זילנדים
קטגוריה:חלוצי כדורגל ניו זילנדים
קטגוריה:אוקלנד: כדורגלנים
קטגוריה:כדורגלני וסט ברומיץ' אלביון
קטגוריה:כדורגלני בארנסלי
קטגוריה:כדורגלני ברייטון אנד הוב אלביון
קטגוריה:כדורגלני ברמינגהאם סיטי
קטגוריה:כדורגלני בריסטול סיטי
קטגוריה:כדורגלני מילוול
קטגוריה:כדורגלני לסטר סיטי
קטגוריה:כדורגלני איפסוויץ' טאון
קטגוריה:כדורגלני לידס יונייטד
קטגוריה:כדורגלני ברנלי
קטגוריה:כדורגלני ניוקאסל יונייטד
קטגוריה:כדורגלני נוטינגהאם פורסט
קטגוריה:כדורגלני נבחרת ניו זילנד
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלנים באולימפיאדת לונדון (2012)
קטגוריה:כדורגלני גביע אוקיאניה לאומות 2016
קטגוריה:כדורגלני גביע הקונפדרציות 2017
קטגוריה:כדורגלנים ניו זילנדים באולימפיאדת טוקיו (2020)
קטגוריה:ספורטאים זרים באנגליה
קטגוריה:ניו זילנדים שנולדו ב-1991